**Tisztelt Szerkesztőség, Kedves Kollégák!**

**Ipar – egyetem 5.0**

**Műszaki felsőoktatás 2050+**

Ezt a címet adtuk a MIK PARTNERS’ Szakmai Nap – Baranya Megyei Mérnök Napnak, amelyet a PTE Műszaki és Informatikai Karán rendezünk 2021. október 7.-én. ***A mintegy száz elismert ipari szereplőt felvonultató rendezvényre szeretettel hívjuk és várjuk a sajtó képviselőit.***

Az egész napos rendezvényen a karon folyó szakmai munkán, a kutatásokon és az ipari kapcsolatokon keresztül arra keressük a válaszokat, hogy milyen lesz a felsőoktatás a jövőben, hogyan határozza meg az iparban felgyorsult fejlődés és az új technológiák, esetleg miként befolyásolják az ipar evolúcióját az egyetemen folyó kutatások, innovációk, vállalati együttműködések. Ezért délután 21 szekcióban több mint 20 témakört érintve a MIK kutatói és szakmai partnerei mutatják be előadásaikban az általuk képviselt kutatást, innovációt, szakmai területet. A szekcióülések egyben a mérnökséget képviselő kamarai szervezetek (BMMK, PBKIK, DDÉK) kreditértékkel bíró szakmai továbbképzését is jelentik.

A szakmai nap délelőtti programjában két új ipari partnerrel ír alá együttműködési szerződést a MIK, itt mutatjuk be a Paks 2 támogatást, valamint ekkor adják át a karnak az új ExxonMobil terem kulcsát. Az idei MIK PARTNERS’ fontos aspektusa a kar megalapításának 50 éves jubileuma, ezért a rendezvényhez kapcsolódóan felavatjuk a jogelőd intézmények névadója, Pollack Mihály emlékszobrát.

**A MIK PARTNERS’ 2021 programja**

**10:00**  Megnyitó

PTE Kuratóriumi elnök köszöntője

PTE Rektor köszöntője

PTE MIK Dékán köszöntője

**10:30** Ünnepélyes szerződéskötési ceremónia

MaTáSzSz - aláírás, felszólalás

FESTO - aláírás, felszólalás

Paks 2 támogatás bemutatás, felszólalás

ExxonMobil terem kulcsátadója, felszólalás

**11:00 - 12:00** Plenáris előadások

11:00 - 11:30 INNOVATÍV ORVOSMÉRNÖKI KUTATÁSOK A MIK-EN

11:30 - 12:00 ZERO CARBON CITIES Solar Decathlon 2021

**12:00 - 13:00** Szendvicsebéd

**12:30** **Sajtótájékoztató az Aulában**

**13:00 - 15:00** MIK PARTNERS’ - I. BLOKK

**15:30 - 17:30** MIK PARTNERS’ - II. BLOKK

**18:30 - 19:00** Szoboravatás - MIK 51 ÉV

**19:00 - 24:00** Jubileumi Est - PTE100 / MIK 51

A MIK PARTNERS’ délutáni szekcióüléseinek témáiról, az előadókról itt találnak részletes információt:

<https://mik.pte.hu/esemenyek/mik-partners-szakmai-nap-baranya-megyei-mernok-nap>

A sajtótájékoztatón lehetőség lesz az együttműködési megállapodások aláíróval, a cégek képviselőivel, illetve a kar vezetőivel való interjúkészítésre is.

**További információ kérhető:**

Dr. Kovács Éva kommunikációért felelős dékáni megbízott

+36 30 997 9779

kovacs.eva@mik.pte.hu